“สุเชษฐ์” มอง SET ผันผวนตามตปท. ชู 5 หุ้นแนะเก็งกำไร
“สุเชษฐ์ สุขแท้” ชี้ SET ผันผวนตามตลาดหุ้นเอเชีย พร้อมจับตานักลงทุนรายย่อยนัดหยุดเทรดหวั่นกระทบตลาด แนะสอย SINGER-CPALL-SAWAD-GULF-TPCH
“สุเชษฐ์ สุขแท้” ชี้ SET ผันผวนตามตลาดหุ้นเอเชีย พร้อมจับตานักลงทุนรายย่อยนัดหยุดเทรดหวั่นกระทบตลาด แนะสอย SINGER-CPALL-SAWAD-GULF-TPCH
8 ธ.ค. 2565

นายสุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด เปิดเผยผ่านรายการ “ข่าวหุ้นเจาะตลาด” วันนี้ ( 8 ธ.ค. 65) ว่า ตลาดหุ้นไทยวันนี้มีโอกาสแกว่งตัวผันผวนตามตลาดอื่นๆ ในภูมิภาคเอเชียที่มีบางตลาดบวกขึ้นมาได้ แต่ก็มีบางตลาดปรับตัวลดลง อย่างไรก็ดีคาดว่าดัชนีตลาดหุ้นไทยเคลื่อนไหวในกรอบแนวรับ 1,610–1,620 จุด แนวต้าน 1,630 -1,640 จุด
อย่างไรก็ตามวันนี้ จับตานักลงบางรายที่นัดกันหยุดเทรด กรณีประเด็นเก็บภาษีขายหุ้น ว่าจะกระทบต่อปริมาณการซื้อขายมากน้อยเพียงใด สำหรับการกลยุทธ์การลงทุน แนะนำเก็งกำไร อาทิ บริษัทซิงเกอร์ประเทศไทย จำกัด (มหาชน) หรือ SINGER ให้แนวรับ 30 บาท แนวต้าน 35 บาท
ตามด้วย บริษัท ซีพี ออลล์ จำกัด (มหาชน) หรือ CPALL ให้แนวรับ 61.75 บาท แนวต้าน 68 บาท ต่อมา บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ให้แนวรับ  45.25 บาท แนวต้าน 50 บาท รวมถึง บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ให้แนวรับ 52.25 บาท แนวต้าน 57.25 บาท และบริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ให้แนวรับ 7.45 บาท แนวต้าน 8.30 บาท